internet vaartha 111 Views
ముంబై : ఎల్‌అండ్‌టి ఇన్ఫోటెక్‌ ఐపిఒ నాలుగురెట్లు కొనుగోళ్లు పెరిగాయి. మొత్తం 12.25 మిలియన్ల వాటాల విక్రయానికి 43 మిలియన్‌ బిడ్లు అందాయి. సంస్థాగత అర్హులైన కొనుగోలుదారులు ఐదురెట్లు ఎక్కువ బిడ్లు దాఖలుచేశారు. మొత్తం ఐపిఒద్వారా 1236 కోట్లు రాబట్టాలని చూసిన ఎల్‌అండ్‌టి 12.25 మిలియన్‌ల షేర్లను అమ్మకానికి సిద్ధంచేస్తే 43మిలియన్ల వరకూ బిడ్లు దాఖల య్యాయి. రిటైల్‌ ఇన్వెస్టర్లు, క్యూఐబి నుంచి ఎక్కువ బిడ్లు అందాయి. రిటైల్‌ కేటగిరీలో నాలుగురెట్లు ఎక్కువ రాగా, క్యూఐబి సెగ్మెంట్‌లో ఐదురెట్లు ఎక్కువ బిడ్లు అందాయి. హైనెట్‌వర్త్‌ ఇండివిడ్యుయల్‌ కేగిరీలో 60శాతం కొను గోళ్లు ఉన్నాయి. ఐపిఒకు సుమారు 5 లక్షల అప్లికేషన్లు రిటైల్‌ ఇన్వెస్టర్ల నుంచి అందాయి. బుధవారం ఇష్యూ ముగిసింది. ఇటీ వలి కాలంలోని ఐపిఒలతో పోలిస్తే మంచి ఫలితాలిచ్చింది. సాధా రణంగా చివరిరోజే ఎక్కువ బిడ్లు దాఖలవుతాయి. ఎల్‌అండ్‌టి ఐపిఒలో కూడా అదే జరిగింది. రిటైల్‌ ఇన్వెస్టర్లు మొదటిరోజే దాఖలుచేసారు. క్వెస్‌కార్ప్‌, మహానగర్‌గ్యాస్‌ వంటివాటిలో కూడా మొదటి, రెండురోజుల్లోనే బిడ్లు ఎక్కువ దాఖలయ్యాయి. క్యూఐబి కేటగిరీలో మొత్తం 13.83 మిలి యన్ల బిడ్లు రాగా 3.50మిలియన్ల షేర్లు కేటాయించారు. 5.38రెట్లు అధికంగా అందాయి. ఇక సంప న్నుల కేటగిరీకి సంబంధించి 2.62 మిలియన్‌ షేర్లకుగాను 1.65మిలియన్ల బిడ్లు దాలయితే 0.63 శాతం పెరిగాయి. రిటైల్‌ ఇన్వెస్టర్లపరంగా 6.12మిలియన్ల షేర్లకుగాను 23.32 మిలియన్ల బిడ్లు అందా యి. 3.81రెట్లు అధికంగా దాఖలయ్యాయి. మొత్తంగాచూస్తే 12.25 మిలియన్ల షేర్లకుగాను 43.80 మిలియన్ల బిడ్లుదాఖలయ్యాయి. 3.58రెట్లు అధికస్పందన లభించినట్లు ఎల్‌అండ్‌టి ఇన్ఫోటెక్‌ భావిస్తోంది.